Ossi Virta

Ossi-Pekka Juhani Virta (s. 9. heinäkuuta 1988) on suomalainen jalkapallovalmentaja. Hän toimii apuvalmentajana Veikkausliigassa pelaavassa HJK:ssa.

Virran kasvattajaseura on Käpylän Pallo, jossa hän aloitti pelaamisen 4-vuotiaana vuonna 1992. Hän pelasi aikuisena Kakkosta KäPan edustusjoukkueessa. Virta on työskennellyt ammattilaisvalmentajana vuodesta 2005 lähtien.

Valmentajaura 
Virta toimi vuosina 2005-2015 helsinkiläisessä Käpylän Pallossa ensin juniorivalmentajana ja sittemmin junioripäällikkönä sekä valmennuspäällikkönä. 

Virta toimi vuoden 2015 SJK Akatemian johtajana. Vuosina 2016-2021 hän työskenteli KTP:n organisaatiossa erilaisissa tehtävissä toimien hetken aikaa myös Ykkösessä pelaavan edustusjoukkueen päävalmentajana.

Virta työskenteli vuonna 2021 Kakkosessa pelaavan KäPan päävalmentajana. Hän toimi Veikkausliigassa pelaavan FC Hakan apuvalmentajana kausina 2022-2023. Vuonna 2022 Haka sijoittui Veikkausliigassa neljänneksi ja pääsi osallistumaan UEFAn Konferenssiliigan karsintoihin.

Kesällä 2023 Virta siirtyi Veikkausliiga-joukkue HJK:n apuvalmentajaksi 1,5 vuoden sopimuksella. HJK maksoi siirrosta siirtokorvauksen Hakalle

Lähteet 

Suomalaiset jalkapallovalmentajat
Vuonna 1988 syntyneet
Elävät henkilöt